《代班姬》
唐代·曹邺

宠极多妒容，乘车上金阶。欻然赵飞燕，不语到日西。

手把菖蒲花，君王唤不来。常嫌鬓蝉重，乞人白玉钗。

君心无定波，咫尺流不回。后宫门不掩，每夜黄鸟啼。

买得千金赋，花颜已如灰。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。